་པོའི་ཆེ་བ་དང་
སྦྱར་ཏེ་སྟོན་པ་ནས་ཇོ་བོའི་བར་མཆོད་པར་བརྗོད་པ་དང་། ཆོས་ཀྱི་ཆེ་བ་དང་སྦྱར་ཏེ་
དངོས་བརྒྱུད་ཀྱི་བླ་མ་ལ་མཆོད་པར་བརྗོད་པའོ། དང་པོ་ནི། ཕུན་ཚོགས་ནས་མར་མེ་
མཛད་ལ་འདུད་ཅེས་སོ། གཉིས་པ་ནི། རབ་འབྱམས་གསུང་རབ་ཅེས་སོ། །གཉིས་པ་
གཞུང་གི་དོན་ལ་གཉིས། ལམ་གྱི་རིམ་པ་ལ་བཤད་སྒྲུབ་ཀྱིས་འཇུག་པར་བསྐུལ་བ་
དང་། བཤད་སྒྲུབ་ཀྱིས་ཇི་ལྟར་འཇུག་པའི་ཚུལ་ལོ། །དང་པོ་ལ་གཉིས། གང་ལ་འཇུག་
པའི་ཆོས་ངོས་བཟུང་བ་དང་། དེ་ལ་འཇུག་པར་བསྐུལ་བ་དངོས་སོ། །དང་པོ་ནི་འཛམ་
གླིང་མཁས་པ་ཞེས་སོ། །གཉིས་པ་འཇུག་པར་བསྐུལ་བ་ལ། ཡིད་དབང་མེད་དུ་འཕྲོག་
བྱེད་ཀྱི་ཆེ་བ་བརྗོད་པ་དང་། དེས་ན་ཆེ་བ་དེ་ལྡན་གྱི་ཆོས་ལ་ཞུགས་ཏེ་རྒྱ་བོད་མཁས་
པའི་རྣམ་ཐར་སྐྱོང་བར་བསྐུལ་བའོ། །དང་པོ་ལ་ངོ་བོའི་སྒོ་ནས་ཆེ་བ་བརྗོད་པ་དང་།
དགོས་པའི་སྒོ་ནས་ཆེ་བ་བརྗོད་པའོ། དང་པོ་ལ། བརྗོད་བྱའི་དོན་སྐྱེས་བུ་གསུམ་གྱི་
རེ་བ་སྐོང་བའི་ནོར་བུ་དང་མཚུངས་པའི་ཁྱད་པར་རྗོད་བྱེད་ཀྱི་ཚིག་ལེགས་བཤད་
མས་ཅད་སྡུད་བྱེད་རྒྱ་མཚོ་དང་མཚུངས་པའི་ཁྱད་པར་གཉིས་རིམ་བཞིན། སྐྱེ་
ཐམས
179

༄༅།།དབལ་མང་གསུང་འབུམ
དགུའི་འདོད་དོན་ཞེས་སོ། །གཉིས་པ་དགོས་པའི་སྒོ་ནས་ཆེ་བ་བརྗོད་པ་ལ་བཞི་ཡོད་
པས་རིམ་བཞིན་བསྟན་པ་ཐམས་ཅད་འགལ་མེད་རྟོགས་པ་དང་ཞེས་སོ། །གཉིས་པ་
དེས་ན་ཆེ་བ་དེ་ལྡན་གྱི་ཆོས་ལ་ཞུགས་ཏེ་རྒྱ་བོད་མཁས་པའི་རྣམ་ཐར་སྐྱོང་བར་
བསྐུལ་བ་ནི། དེ་ཕྱིར་རྒྱ་བོད། ཅེས་སོ། །གཉིས་པ་བཤད་སྒྲུབ་ཀྱིས་ཇི་ལྟར་འཇུག་
པའི་ཚུལ་ལ་གསུམ། ཕན་ཡོན་ཡང་ཡང་དྲན་ཏེ་ཆོས་འདིའི་བཤད་སྒྲུབ་ལ་སྤྲོ་ཤུགས་
འཕེལ་བར་བྱ་བ་དང་། སྤྲོ་ཤུགས་དེས་དྲངས་པའི་སྒོ་ནས་ལམ་སྟོན་པའི་དགེ་བའི་
བཤེས་གཉེན་བསྟེན་ཚུལ་དང་། དེས་བསྟན་པའི་གདམས་པ་ཉམས་སུ་ལེན་ཚུལ་ལོ། །
དང་བོ་ནི། གསུང་རབ་ཀུན་གྱི་སྙིང་བོ་བསྡུ་བ་ཞེས་སོ། །གཉིས་པ་བཤེས་གཉེན་
བསྟེན་ཚུལ་ལ་བཞི། རང་ལ་ལམ་མ་ནོར་བར་སྟོན་པའི་བཤེས་གཉེན་དམ་པ་བསམ་
ར་གཉིས་ཀྱིས་བསྟེན་པའི་ཉེས་དམིགས་ཞར་ལ་འཕངས་པ། བསམ་སྦྱོར་གཉིས་
ཀྱིས་བསྟེན་ཚུལ་འུབ་ཀྱིས་དྲིལ་ཏེ་མཛུབ་ཚུགས་སུ་གདམས་པ། རྗེ་རང་ཉིད་ཀྱིས་དེ་ལྟར་
ཉམས་ལེན་མཛད་ཚུལ། ཐར་འདོད་རྣམས་དེའི་རྗེས་སུ་འཇུག་པར་གདམས་པའོ། །དང་པོ་
ནི། དེ་ནས་འདི་ཕྱིའི་ཞེས་སོ།།གཉིས་པ་ནི།མཐོང་ནས་སྲོག་གི་ཕྱིར་ཡང་ཞེས་
སོ།།གསུམ་པ་ནི།རྣལ་འབྱོར་ངས་ཀྱང་ཞེས་སོ། །བཞི་བ་ནི། ཐར་འདོད་ཁྱེད་ཀྱང་ཞེས་
སོ། །ས་བཅད་ཐ་མ་འདི་གཉིས་ཕྱི་མ་རྣམས་ལ་ཡང་སྦྱར་རོ། །རྟེན་འབྲེལ་ལེགས་པར་
འགྲིག་པའི་རྩ་བ་ཞེས་པས་ཕྱིས་འབྱུང་གི་ལེགས་ཚོགས་དང་སྔར་གྱི་བཀའ་དྲིན་དྲན་
པ་དང་། ལམ་སྟོན་པ་བཤེས་གཉེན་དམ་པ་ཞེས་པས་མཚན་ཉིད་བཅུ་སོགས་ཀྱི་ཡོན་
ཏན་དྲན་ནས་དད་པ་སྦྱངས་པ་དང་། འབད་པ་ཡིས་ཞེས་པ་དང་། ཚུལ་བཞིན་བསྟེན་
པ་ཞེས་པས་བསྟེན་ཚུལ་གྱི་གནད་མཐའ་དག་གོ་དགོས་པ་དང་། སྒྲུབ་པའི་མཆོད་པས་
མཉེས་པར་བྱེད་ཚུལ་ལ་རང་བཞིན་གྱི་གནས་སྐབས་མཐར་ཐུག་གི་དོན་གཉིས་སྒྲབ་
ཚུལ་དང་། ལམ་གྱི་གནད་མཐའ་དག་ཚང་བ་དང༌། མཐོང་ནས་ཞེས་པས་དཔྱད་སྒོམ་
གྱི་མཐའ་ཆོད་པར་སྦྱང་དགོས་ཚུལ་བསྟན་ལ་དེ་བཞིན་དུ། དལ་བའི་རྟེན་འདི་ཞེས་
པས་དལ་འབྱོར་གྱི་ཆོས་བཅོ་བརྒྱད་ཀྱི་སྒོ་ནས་ཆོས་སྒྲུབ་པ་ལ་ཁོམ་ཚུལ་དང་ད་རེས་
ཙམ་ཞིག་ཡིན་ཞེས་པས་དཔེ་དང་རྒྱུ་དང་ངོ་བོའི་སྒོ་ནས་རྙེད་དཀའ་ཚུལ་དང་། འཇུག་
སླ་ནམ་མཁའི་གློག་དང་འདྲ་ཞེས་པས་ངེས་པར་འཆི་ཞིང་ནམ་འཆི་ངེས་པ་མེད་པ་དང་།
180

་༄༅།།དབལ་མང་གསུང་འབུམ།
ཚུལ་འདི་བསམ་ནས་ཞེས་པས་འཆི་བའི་ཚེ་གཉེན་ལུས་ལོངས་སྤྱོད་སོགས་གང་
གིས་ཀྱང་མི་ཕན་པའི་ཚུལ་དང་། སྦུན་པ་འཕྱར་བ་བཞིན་དུ་ཞེས་སོགས་ཀྱིས་ཚེ་
འདིའི་ཆོས་བརྒྱད་ཀྱི་བྱ་བ་མཐའ་དག་དོར་ནས་ཐག་བཅད་པ་རྣམ་པ་གསུམ་གྱི་སྒོ་
ནས་ཆོས་སྒྲུབ་དགོས་པའི་ཚུལ་བསྟན་པ་སོགས་འོག་མ་རྣམས་ལ་ཡང་དཔྱད་ཤེས་
པར་བྱའོ། །གཉིས་པ་དེས་བསྟན་པའི་གདམས་པ་ཉམས་སུ་ལེན་ཚུལ་ལ་གཉིས།
ལམ་
ཐུན་མོང་པས་རྒྱུད་སྦྱངས་པར་གདམས་པ་དང་། དེ་ནས་སྔགས་ལ་འཇུག་པར་
གདམས་པའོ། །དང་པོ་ལ་གསུམ། འཇིག་རྟེན་ཕྱི་མ་དོན་གཉེར་གྱི་བློ་བསྐྱེད་པ། ཐར་
བ་དོན་གཉེར་གྱི་བློ་བསྐྱེད་པ། བྱང་ཆུབ་གྱི་སེམས་བསྐྱེད་ནས་སྤྱོད་པ་ལ་སློབ་པར་
གདམས་པའོ། །དང་པོ་ལ་དངོས་དང་། འཇིག་རྟེན་ཕྱི་མར་བདེ་བའི་ཐབས་བསྟན་ང
གཉིས། དང་པོ་ལ། ཚེ་འདིའི་སྣང་ཤས་བཟློག་པར་གདམས་པ་དང༌། དགེ་བའི་ལམ་ལ་
འཇུག་པར་གདམས་པའོ། །དང་པོ་ལ་དལ་འབྱོར་ངོས་བཟུང་བ། དོན་ཆེ་བ། རྙེད་
དཀའ་ཞིང་འཇིག་སླ་བ། དེས་ན་འཇིག་རྟེན་གྱི་བྱ་བ་ལ་སྙིང་བོ་མེད་པར་གདམས་པ་
བཞི། དང་པོ་ནི། དལ་བའི་རྟེན་འདི་ཞེས་སོ། །གཉིས་པ་ནི། ཡིད་བཞིན་ནོར་ལས་ལྷག་
ཅེས་སོ། །གསུམ་པ་ནི། འདི་འདྲ་རྙེད་པ་ཞེས་སོ། །བཞི་བ་ནི། ཚུལ་འདི་བསམ་ནས་
ཞེས་སོ། །གཉིས་པ་དགེ་བའི་ལམ་ལ་འཇུག་པར་གདམས་པ་ནི། ཉིན་མཚན་ཀུན་ཏུ་
ཞེས་སོ། །གཉིས་པ་འཇིག་རྟེན་ཕྱི་མར་བདེ་བའི་ཐབས་བསྟན་པ་ལ། ངན་འགྲོའི་སྡུག་
བསྔལ་ལས་གྲོལ་བའི་ཐབས་དང་། བདེ་འགྲོའི་རྟེན་རྨད་དུ་བྱུང་བ་སྒྲུབ་པའི་ཐབས་སོ། །
དང་པོ་ལ་གང་གིས་སྐྱབས་སུ་འགྲོ་བའི་རྒྱུ་གཉིས་དང༌། གང་ལ་སྐྱབས་སུ་འགྲོ་བའི་
ཡུལ་བསྡོམས་ཏེ་བསྟན་པ། ཇི་ལྟར་སྐྱབས་སུ་འགྲོ་བའི་ཚུལ། སྐྱབས་སུ་སོང་བའི་
བསླབ་བྱ་དང་གསུམ། དང་པོ་ལ། ཤི་ནས་ངན་འགྲོར་ཞེས་སོ། །གཉིས་པ་ནི་དེ་ཕྱིར་
སྐྱབས་འགྲོ་ཞེས་སོ། །གསུམ་པ་ལ། བསླབ་བྱ་ལ་ཉམས་པ་མེད་པར་སློབ་པར་
གདམས་པ་དང་། དེས་གནད་མ་འཕྱུག་པ་ལས་འབྲས་ཀྱི་བླང་དོར་ཉིད་དུ་འུབ་གྱིས་
དྲིལ་ཏེ་བསྟན་པའོ། །དང་པོ་ནི། དེ་ཡི་བསླབ་བྱ་ཞེས་སོ། །གཉིས་པ་ནི། དེ་ཡང་དཀར་
ནག་ཅེས་སོ། །གཉིས་པ་བདེ་འགྲོའི་རྟེན་སྒྲུབ་པའི་ཐབས་ལ། རྟེན་དེ་དོན་དུ་གཉེར་
དགོས་པའི་རྒྱུ་མཚན་དང་། དོན་དུ་གཉེར་ཚུལ་གཉིས། དང་པོ་ནི། ལམ་མཆོག་སྒྲུབ་
181

༄༅།།དབལ་མང་གསུང་འབུམ།
པ་ལ་ཞེས་སོ། །གཉིས་པ་ལ། མཐུན་རྐྱེན་རྣམ་སྨིན་གྱི་རྒྱུ་བརྒྱད་སྒྲུབ་དགོས་པར་
གདམས་པ་དང་། འགལ་རྐྱེན་སྡིག་སྒྲིབ་སྟོབས་བཞིས་སྦྱང་བར་གདམས་པ་གཉིས།
དང་པོ་ནི། དེ་ཡིས་མ་ཚང་མེད་པའི་ཞེས་སོ། །གཉིས་པ་ནི། སྒོ་གསུམ་ཞེས་སོ། །
གཉིས་པ་ཐར་བ་དོན་གཉེར་གྱི་བློ་བསྐྱེད་པ་ལ། འབྲལ་བྱ་སྡུག་བསྔལ་འཁོར་བའི་ཉེས་
དམིགས་བསམ་ནས་བྲལ་འབྲས་ཐར་བ་དོན་གཉེར་གྱི་བློ་བསྐྱེད་པར་ལྡོག་ཆ་ནས་
བསྟན་པ། སྤང་བྱ་ཀུན་འབྱུང་འཁོར་བའི་འཇུག་རིམ་བསམ་ནས་གཉེན་པོ་ཐར་བར་
བགྲོད་པའི་ལམ་གྱི་རང་བཞིན་གཏན་ལ་དབབ་པ། དེ་ལྟར་སྤང་གཉེན་སྦྱར་བའི་བདེན་
བཞིའི་ཉམས་ལེན་གྱི་གནད་མཛུབ་ཚུགས་སུ་བསྟན་པ་གསུམ། དང་པོ་ནི། སྡུག་
བདེན་ཉེས་དམིགས་ཞེས་སོ། །གཉིས་པ་ནི། ཀུན་འབྱུང་འཁོར་བའི་ཞེས་སོ། །གསུམ་
པ་ལ་གཉིས། སྡུག་བདེན་དང་འགོག་བདེན་གྱི་ཉམས་ལེན་དང་། ཀུན་འབྱུང་དང་ལམ་
བདེན་གྱི་ཉམས་ལེན་ནོ། །དང་པོ་ནི། སྲིད་ལས་ངེས་འབྱུང་ཞེས་སོ། །གཉིས་པ་ནི།
འཁོར་བར་གང་གིས་ཞེས་སོ། །གསུམ་པ་བྱང་ཆུབ་ཏུ་སེམས་བསྐྱེད་ནས་ཕྱིན་དྲུག་ལ་
སློབ་པར་གདམས་པ་ལ། བྱང་ཆུབ་གྱི་སེམས་ཐུགས་དམ་མཐིལ་དུ་འཛིན་པར་
གདམས་པ་དང་། སྤྱོད་པ་ཕྱིན་དྲུག་ལ་སློབ་པར་གདམས་པའོ། །དང་པོ་ལ། སྤྲོ་ཤུགས་
འཕེལ་བའི་ཕྱིར་ཕན་ཡོན་དྲན་པར་གདམས་པ་དང་། ཕན་ཡོན་མཐོང་ནས་ཉམས་ལེན་
ལ་ཕབ་དགོས་པར་གདམས་པ་གཉིས། དང་པོ་ལ། ལམ་གྱི་སྡོམ་དུ་འགྱུར་བ་གཞུང་
ཤིང་ལྟ་བའི་ཁྱད་པར། ལམ་གྱི་རྟེན་ཏུ་འགྱུར་བ་ས་ལྟ་བུའི་ཁྱད་པར། ལམ་གྱི་གྲོགས་
སུ་འགྱུར་བ་གསེར་འགྱུར་གྱི་རྩི་ལྟ་བུའི་ཁྱད་པར། བསོད་ནམས་དཔག་མེད་སྡུད་པ་
གཏེར་གྱི་བུམ་པ་ལྟ་བུའི་འབྲས་བུའི་ཁྱད་པར་བཞི་རིམ་བཞིན་སེམས་བསྐྱེད་ཐེག་
ཆེན་ཞེས་སོ། །གཉིས་པ་ཕན་ཡོན་མཐོང་ནས་ཚེ་འདི་དང་ཕྱི་མར་བྱང་ཆུབ་གྱི་སེམས་
མ་སྐྱེས་པ་བསྐྱེད། སྐྱེས་པ་མི་ཉམས་ཤིང་འཕེལ་བར་བསླབ་པ་ལ་གདམས་པ་ནི། དེ་
ལྟར་ཤེས་ནས་ཞེས་སོ། །གཉིས་པ་སྤྱོད་པར་ཕྱིན་དྲུག་ལ་སློབ་པར་གདམས་པ་ལ།
ཕར་ཕྱིན་སྤྱི་ལ་བསླབ་ཚུལ་དང་། ཁྱད་པར་དུ་ཕར་ཕྱིན་ཐ་མ་གཉིས་ལ་སློབ་ཚུལ་ལོ། །
དང་པོ་ལ་དྲུག་ལས། དང་པོ་ལ་སྦྱིན་པ་ལ་བསྔགས་པ་བརྗོད་པ་དང༌། མཁས་པའི་
རྗེས་སུ་སློབ་པར་གདམས་པ་གཉིས། དང་པོ་ལ་འགྲོ་བའི་རེ་བ་སྐོང་བ་ངོ་བོའི་ཡོན་
182

༄༅།།དབལ་མང་གསུང་འབུམ།
ཏན། མི་མཐུན་ཕྱོགས་འཇོམས་ནུས་པའི་ཡོན་ཏན། སྙིང་སྟོབས་འཕེལ་བ་འབྲས་བུའི་
ཡོན་ཏན། གྲགས་པ་འཕེལ་བ་བྱེད་ལས་ཀྱི་ཡོན་ཏན་དང་བཞི་རིམ་བཞིན། སྦྱིན་པ་
འགྲོ་བའི་ཞེས་སོ། །གཉིས་པ་མཁས་པའི་རྗེས་སུ་སློབ་པ་ནི། དེ་ལྟར་ཤེས་ནས་ཞེས་
སོ། གཉིས་པ་ཚུལ་ཁྲིམས་ལ་ཡོན་ཏན་བརྗོད་པ་དང་། དམ་པའི་རྗེས་སུ་སློབ་པར་
གདམས་པ་གཉིས། དང་པོ་ལ་རང་དོན་གྱི་ཡོན་ཏན། གཞན་དོན་གྱི་ཡོན་ཏན་གཉིས།
དང་པོ་ལ་འབྲས་བུ་ལུས་ངག་གི་ཉེས་སྤྱོད་སྡོམ་པའི་ཡོན་ཏན་དང༌། རྒྱུ་ཉོན་མོངས་
ཐམས་ཅད་འཇོམས་པའི་ཡོན་ཏན་གཉིས་རིམ་བཞིན། ཚུལ་ཁྲིམས་ཉེས་སྤྱོད་དྲི་མ་
ཞེས་སོ། །གཉིས་པ་ལ་སྦྱོར་བའི་དུས་སུ་གཞན་ཟིལ་གྱིས་གནོན་པ་དང་། འབྲས་བུའི་
དུས་སུ་འགྲོ་ཀུན་འདུལ་བའི་ཡོན་ཏན་གཉིས་རིམ་བཞིན། སྐྱེ་དགུའི་དབུས་ན་ཞེས་སོ། །
གཉིས་པ་དམ་པའི་རྗེས་སུ་སློབ་པ་ནི། དེ་ལྟར་ཤེས་ནས་ཞེས་སོ། །གསུམ་པ་ལ་བཟོད་
པ་ལ་ཡོན་ཏན་དང་། སྒོ་སྣ་ཚོགས་ནས་གོམས་པར་བྱེད་ཚུལ་གཉིས། དང་པོ་ལ་རྒྱན་
གྱི་མཆོག་ཏུ་འགྱུར་བའི་ཡོན་ཏན། དཀའ་ཐུབ་ཀྱི་མཆོག་ཏུ་འགྱུར་བའི་ཡོན་ཏན། ཞེ་
སྡང་གི་སྦྲུལ་ལས་རྒྱལ་བ་མཁའ་ལྡིང་ལྟ་བུའི་ཡོན་ཏན། ཚིག་རྩུབ་ཀྱི་མཚོན་ཐུབ་པ་གོ་
ཆ་ལྟ་པུའི་ཡོན་ཏན་བཞི་རིམ་བཞིན། བཟོད་པ་སྟོབས་ལྡན་ཞེས་སོ། །གཉིས་པ་སྒོ་སྣ་
ཚོགས་ནས་གོམས་ཚུལ་ནི། དེ་ལྟར་ཤེས་ནས་ཞེས་སོ། །བཞི་བ་བརྩོན་འགྲུས་ལ།
དབྱེ་བ་དང་ཡོན་ཏན་དང་། རྒྱལ་སྲས་རྣམས་ཀྱི་རྗེས་སུ་སློབ་པ་དང་གསུམ། དང་པོ་
ལ། བྱ་བ་ངན་ཞེན་གྱི་ལེ་ལོ་འགོག་པའི་བརྩོན་འགྲུས། སྒྱིད་ལུགས་པའི་ལེ་ལོ་འགོག་
པའི་བརྩོན་འགྲུས། གོ་ཆའི་བརྩོན་འགྲུས་གསུམ་རིམ་བཞིན། མི་ལྡོག་ཅེས་དང༌།
བརྟན་པའི་བརྩོན་འགྲུས་ཞེས་དང་། གོ་བགོས་ན་ཞེས་སོ། །གཉིས་པ་ཡོན་ཏན་ལ། བྱ་
བ་ངན་ཞེན་བཀག་པས་ཡོན་ཏན་འཕེལ་བའི་ཁྱད་པར། སྒྱིད་ལུག་བཀག་པས་སྤྱོད་
ལམ་དོན་དང་ལྡན་པའི་ཁྱད་པར། གོ་ཆའི་བརྩོན་འགྲུས་ཀྱིས་གང་བསམ་འགྲུབ་པའི་
ཁྱད་པར་གསུམ་རིམ་བཞིན། ལུང་རྟོགས་ཡོན་ཏན་ཞེས་སོ། །གསུམ་པ་རྒྱལ་སྲས་ཀྱི་
རྗེས་སུ་སློབ་པ་ནི། དེ་ལྟར་ཤེས་ནས་ཞེས་སོ། །ལྔ་བ་བསམ་གཏན་ལ། ཡོན་ཏན་དང་།
རྣལ་འབྱོར་དབང་བོ་རྣམས་ཀྱི་རྗེས་སུ་སློབ་པར་གདམས་པ་གཉིས། དང་པོ་ལ་མདོར་
བསྟན་པ་དང་། རྒྱས་པར་བཤད་པ་གཉིས། དང་པོ་ནི། བསམ་གཏན་སེམས་ལ་དབང་
183

༄༅།།དབལ་མང་གསུང་འབུམ།
བསྒྱུར་རྒྱལ་བོ་སྟེ་ཞེས་སོ། །གཉིས་པ་ལ། འཇོག་སྒོམ་ལག་རྗེས་མི་གཡོ་བའི་ཁྱད་
པར། དཔྱད་སྒོམ་གྱི་ལག་རྗེས་གསལ་ངར་གྱི་ཁྱད་པར། འོག་མའི་ས་ལས་འདས་པ་
ཤིན་སྦྱངས་ཀྱི་ཁྱད་པར་གསུམ་རིམ་བཞིན། བཞག་ན་གཡོ་མེད་ཅེས་སོ། །གཉིས་པ་
རྣལ་འབྱོར་དབང་བོ་རྣམས་ཀྱི་རྗེས་སུ་སློབ་པར་གདམས་པ་ནི། དེ་ལྟར་ཤེས་ནས་
ཞེས་སོ། །དྲུག་པ་ཤེས་རབ་ཀྱི་ཕར་ཕྱིན་ལ་ཡོན་ཏན་དང་། ཐར་འདོད་ཀྱི་བསྟེན་བྱ་
གཅིག་པར་བསྟན་པ་གཉིས། དང་པོ་ལ་ཇི་ལྟ་བ་འབྱེད་པས་ཤེས་རབ་ཀྱི་ཡོན་ཏན་དང་།
ཇི་སྙེད་པ་འབྱེད་པའི་ཡོན་ཏན་ནོ། །དང་པོ་ལ་ཡུལ་གྱི་ཁྱད་པར་དང་། བྱེད་ལས་ཀྱི་
ཁྱད་པར་གཉིས་རིམ་བཞིན། ཤེས་རབ་ཟབ་མོ་ཞེས་སོ། །གཉིས་པ་ལ་རྟོགས་པའི་
ཡོན་ཏན་གྱི་རྩ་བར་བསྔགས་པ་དང༌། སྤངས་པའི་ཡོན་ཏན་གྱི་རྩ་བར་བསྔགས་པ་
གཉིས་རིམ་བཞིན། གསུང་རབ་ཅེས་སོ། །གཉིས་པ་ཐར་འདོད་ཀྱི་བསྟེན་བྱ་གཅིག་
པུར་བསྟན་པ་ནི། དེ་ལྟར་ཤེས་ནས་ཞེས་སོ། །གཉིས་པ་ཁྱད་པར་དུ་ཕར་ཕྱིན་ཐ་མ་
གཉིས་ལ་བསླབ་ཚུལ་ལ། ཞི་ལྷག་ཡ་བྲལ་མ་ཡིན་པར་ཟུང་དུ་འབྲེལ་དགོས་ཚུལ་དང་།
ཞི་ལྷག་ཟུང་འབྲེལ་གྱི་ལམ་གྱི་ཕྱི་མས་ལམ་བགྲོད་ཚུལ་གཉིས་སོ། །དང་པོ་ལ་ཞི་ལྷག་
ཡ་བྲལ་གྱིས་ཐར་བ་ཐོབ་མི་ནུས་པ་དང་། ཟུང་དུ་འབྲེལ་ཚུལ་དང་། དེས་མཐར་འཛིན་
འཇོམས་པ་དང་། དེས་ན་ཟུང་འབྲེལ་དུ་སྒྲུབ་པའི་སྒོ་ནས་ཤེས་རབ་རྣམ་པ་ཐམས་ཅད་
པ་བསྒྲུབས་ཏེ་མཐར་ཐུག་གི་མཁྱེན་པ་སྒྲུབ་ཚུལ། ཟུང་འབྲེལ་ལ་བསྔགས་པ་དང་ལྔ།
དང་པོ་ནི། རྩེ་གཅིག་བསམ་གཏན་ཞེས་སོ། །གཉིས་པ་ནི། ཡིན་ལུགས་ཕུ་ཐག་ཅེས་
སོ། །གསུམ་པ་ནི། མཐར་འཛིན་དམིགས་གཏད་ཅེས་སོ། །བཞི་བ་ནི། ཚུལ་བཞིན་
དཔྱོད་པའི་ཞེས་སོ། །ལྔ་བ་ཟུང་འབྲེལ་ལ་བསྔགས་པ་ལ། ཟུང་འབྲེལ་གྱི་ཞི་ལྷག་རེ་
རེས་ཀྱང་གནས་ཆ་དང་གསལ་ངར་ལྷག་པར་འཕེལ་བ། དེས་ན་ཡ་མཚན་གྱི་གནས་
སུ་གྱུར་པའི་རྟོགས་པ་དེ་ལྟ་བུ་མངོན་དུ་བྱ་བ་གཉིས། དང་པོ་ནི། རྩེ་གཅིག་གོམས་
པའི་ཞེས་སོ། །གཉིས་པ་ནི། ཞི་ལྷག་གཉིས་ཞེས་སོ། །གཉིས་པ་དེས་ས་ལམ་བགྲོད་
ལུགས་ལ། མཉམ་བཞག་ཏུ་ལྟ་བ་སྐྱོང་ཚུལ།